Un pompier de 40 de ani din cadrul Inspectoratului pentru Situaţii de Urgenţă Neamţ a fost condamnat de Tribunalul Militar Iaşi la 2 ani şi 2 luni de închisoare cu executare după ce a fost găsit vinovat de încălcare de consemn.

Adrian Liviu Rusu are gradul de plutonier major şi ar fi fost surprins de colegi în stare avansată de ebrietate, în timpul serviciului, în două rânduri. Primul incident a avut loc pe 8 iunie 2018, atunci când individul a fost chemat, la ora 12, de colegi, pentru a ajuta la cărat lemne. Comandantul a observat că pompierul nu se putea ţine pe picioare, chemând un superior, care l-a găsit pe Rusu întins pe pat şi incoerent.

„Totodată martorul a găsit o sticlă de plastic, cu un conţinut care avea caracteristici specifice vinului, astfel că şi-a format convingerea că era vin. (l-a mirosit). Cei doi au încercat să se înţeleagă cu inculpatul dar nu au reuşit”, au stabilit judecătorii. Tot vin a băut Rusu şi în septembrie 2019, atunci când a fost prins beat a doua oară de colegi, tot în timpul serviciului.

Articol integral pe www.adevarul.ro

loading...